tomron87/hebrew-wikipedia-sentences-corpus huggingface dataset:
בעקבות כך שרק נאלץ להתמודד מול הפיה הסנדקית (אימו של הנסיך) אשר המנסה להרוס כל קשר בינו לבין הנסיכה.
לאחר הסרט השני, ממלכת "הרחק, הרחק מכאן" נותרה עם המלך הארולד בצורת קרפד, ועל כן שרק ופיונה מכהנים כמנהיגי הממלכה.
כאשר השניים מודיעים על אי נוחיותם בתפקידים אלו, שרק יוצא יחד עם החבורה למצוא יורש.
שרק הפך לאיש משפחה אשר התרגל לחיי הבית.
בשל געגועיו לימים בהם הוא הרגיש כמו "עוג אמיתי", מפחיד ומרתיע.
בעקבות כך שרק חותם על הסכם עם עוץ לי גוץ לי אשר בעקבותיו שרק מוצא את עצמו במציאות חלופית מעוותת בה העוגים ניצודים ועוץ לי גוץ לי הוא המלך, לורד פרקווד עדיין חי, ובו שרק מעולם לא פגש את הנסיכה פיונה.
בעקבות כך שרק יוצא למסע שבמהלכו מנסה לבטל את הכישוף על מנת להחזיר את עולמו לקדמותו, ולחזור לחיק משפחתו ואהובתו.
עמוד זה כולל רשימת דמויות אנימציה שונות אשר הופיעו בסרט שרק, או בסרטי המשך שרק 2 שרק השלישי ושרק לנצח, מרבית הדמויות מהוות פרודיה לדמויות מאגדות.
בסוף הסרט הראשון, שרק מונע את החתונה בין פיונה לפאקוורד וזוכה בליבה.
במהלך הסרט השני והשלישי, שרק מכיר את הוריה של פיונה, נאלץ להתמודד מול הפיה הסנדקית המנסה להרוס כל קשר בינו לבין הנסיכה, נבחר להיות יורשו של המלך הארולד ואף יוצא למצוא יורש אחר.
לבסוף, הוא חוזר עם פיונה לביצה השלווה שלו, שם גם הם מטפלים בתינוקות.
הנסיכה פיונה מדובבת בסרטים על ידי השחקנית קמרון דיאז ובעברית על ידי שרונה נסטוביץ' ובסרט הרביעי על ידי דקלה הדר.
פיונה ניצלת לבסוף על ידי שרק, עוג בעצמו, ולאחר אירועי הסרט הראשון הם מתאהבים ומתחתנים, כאשר הקללה מוסרת לאחר נשיקתם הראשונה אך פיונה מגלה להפתעתה כי היא נשארה עוגית וזוהי "צורת אהבתה האמיתית".
בסרט השני פיונה דוחקת בשרק לנסוע ולהכיר את הוריה, המלכה לילאן והמלך הארולד לאחר שלא ראתה אותם מאז ילדותה.
עד לסיום אירועי הסרט השלישי, פיונה שוהה בארמון ולבסוף אף מולידה צאצאים.
חמור מדובב על ידי השחקן אדי מרפי בסרטי שרק ובעברית על ידי השחקן ליאור כלפון.
הוא ניצל בתחילת הסרט הראשון על ידי שרק ואט אט נוצר קשר חברותי ביניהם, תוך כדי מסע קשה של שניהם לעבר הטירה בה כלואה פיונה וחזרה.
החמור הוא פטפטן, חייכן, נודניק, מציק ודמות קומית מלאת חיים.
בשני הסרטים הבאים, החמור נאלץ לעמוד מול מבחן חברות לא קל ואף מקבל מראה חדש וזמני של סוס לבן ויפהפה.
לבסוף, הוא נקשר מאוד אל פוס, החתול במגפיים שהיה אויבו עד לא מזמן, ובמשך הסרט השלישי הם משתפים פעולה בכל פעולות ההצלה של הארמון.
פוס החתול במגפיים מדובב על ידי השחקן אנטוניו בנדרס בסרטי שרק ובעברית על ידי אסף פריינטא.
בעל המבטא הספרדי שיכול להגדיל את עיניו כך שהוא נראה אחת החיות המתוקות בעולם.
המלך הארולד, בלחץ הפיה הסנדקית, שוכר אותו למשימה קשה - להרוג את שרק.
הזאב הרע, שלושת החזירונים, שלושת העכברים ופינוקיו
הזאב הרע, שלושת החזירונים, שלושת העכברים ופינוקיו הם דמויות משניות המופיעות בכל סדרת הסרטים.
הם נראים לראשונה לאחר פלישתם לביתו של שרק עם שאר היצורים מהאגדות בסרט הראשון, ובהמשך, במיוחד בשרק 2 ובשרק השלישי, הם נרתמים לעזרתו של שרק.
מולכת על 'ממלכת הרחק הרחק מכאן' אימה של פיונה ואשתו של הארולד.
בניגוד להארולד, ליליאן מכבדת את בחירתה של פיונה להינשא לשרק ולהישאר עוגית.
מולך על 'ממלכת הרחק הרחק מכאן', אביה של פיונה ובעלה של ליליאן.
הוא לא מסכים לקבל את העובדה שפיונה התחתנה עם עוג, מכיוון שהוא רואה בעוגים יצורים מסוכנים ואכזריים, ומחליט למנוע כל קשר ביניהם, אם כי בהמשך הוא מתחרט אך נכנע ללחץ של הפיה הסנדקית.
בסוף הסרט השני, מתגלה מראהו האמיתי של הארולד - צפרדע, והוא מברך את שרק ופיונה ומצטער על מעשיו.
בתחילת הסרט שרק השלישי, הארולד גוסס ומתחיל למות ומבקש משרק להיות היורש שלו, מופיע עוד פעם עם המלכה ליליאן בסצנת פלאשבק בסרט הרביעי.
מופיע בסרט השלישי, ארתי הוא תלמיד תיכון, שם הוא מוכר כמפסידן ושנוא על חבריו.
שרק, חמור והחתול במגפיים מגיעים ומודיעים לו על הפיכתו למלך בקרוב מאחר שהוא יורשו של המלך הארולד המנוח.
ארתי מסכים להצעה אך בהמשך הוא מתחרט מספר פעמים, נלחם עם שרק ומצד שני לומד ממנו כמה ערכים לחיים, ולבסוף מונע את ההפיכה של הנסיך מקסים בממלכת "הרחק הרחק מכאן".
הוא מבורך על ידי תושבי הממלכה ונהיה מלך בסוף הסרט.
מופיע בסרט השלישי בעת מסעם של שרק, החמור, החתול במגפיים וארתי לעבר הממלכה.
ארתי מזהה אותו כמורה לשעבר בבית ספרו.
לאחר שכנועים רבים, מצליח מרלין לבצע כישוף שמחזיר את החבורה אל "הרחק הרחק מכאן", אך גורם לחמור ולחתול להתחלף בגוף, דבר שגורם בלבול רב.
חברותיה של פיונה, הנסיכות מהאגדות - שלגיה, סינדרלה והיפהפייה הנרדמת, שמתארחות ב"מסיבת ההיריון" של פיונה בזמן שמקסים מבצע את ההפיכה הצבאית.
הן מוצגות באופן שונה מדמויות האגדות הידועות - שלגיה היא יהירה וצינית, סינדרלה חולת ניקיון והיפהפייה הנרדמת נוטה להירדם בכל רגע ולא מבינה מה קורה סביבה - אך הן גם נאמנות לפיונה שמלמדת אותן כיצד נסיכה יכולה לדאוג לעצמה, ונלחמות לצדה נגד מקסים.
רפונזל (שדמותה מבוססת על מעשייה מאת האחים גרים) הייתה חברה של פיונה וחלק מחבורת הנסיכות, אך בגדה בהן לטובת מקסים, שהפך אותה לאשתו ולמלכה של "הרחק הרחק מכאן" בתקופה הקצרה שבה השתלט על הממלכה.
עובדת בבר-מסעדה בשם "התפוח המורעל" בו מבקרים יצורים שונים מהאגדות (בדרך כלל נבלים כגון מכשפות רעות, קפטן הוק ועוד), במשך הסרט השלישי, היא משתפת פעולה עם פיונה ושאר הנסיכות בארגון המחתרת נגד ההפיכה.
נקשרה מאוד לחמור והתחתנה איתו בסוף הסרט השני, שרק יצא למסע אל עבר הטירה האפלה והמרוחקת מדולוק, שבה שוכנת פיונה במגדל הגבוה ביותר.
במציאות המקבילה של הסרט הרביעי שרק וחמור מגיעים אל "מחתרת העוגים" שאותה מנהיגה פיונה במטרה להילחם בעוץ לי גוץ לי.
בין חברי המחתרת בולטים ברוגאן, הסגן של פיונה, וקוקי הטבח.
פרקוואד נגעל ממראה אשתו, ומצווה להלשליך את זוג העוגים לכלא.
בשומעו את שריקת העזרה של שרק, החמור פרץ אל תוך האולם בעזרת הדרקונית אשר אכלה את הלורד ופלטה רק את כתרו, בסרטון שרק 4D הוא קבור בבית קברות ומופיע כרוח רפאים רוחו של לורד פרקוואד, האויב של שרק.
כדי לעשות את זה היא צריכה למות כדי להפוך לרוח ושפרקוואד יהיה המלך של עולם המתים, אבל אז דרקונית ירתה אש ברוח של לורד פרקוואד ואז פרקוואד התפוצץ ונעלם לעד.
מופיעה בסרט השני בלבד, הפיה הסנדקית מהאגדה סינדרלה מנהלת חברת שיקויים ענקית.
בסוף הסרט היא נהרגת מכישוף הנורה משרביטה כשהיא הופכת את הארולד לצפרדע וגורמת לו למות.
, (מופיע בסרט השני והשלישי) הוא בנה של הפיה הסנדקית, רוכב על סוס ועובר מכשולים רבים עד להגעתו למגדל, שם אמורה להיות הנסיכה פיונה.
המכשפות, העצים המפחידים, קפטן הוק, הציקלופ, והאמא החורגת של סינדרלה
בסרט השלישי הוא מוצג כזקן ועם קול די נמוך שהנסיך מקסים שוכח את שמו, בסרט הרביעי הוא מוצג כגמד צעיר עם נעלי שפיץ שחובש פאה, ובעליו של אווז מפלצתי בשם פיפי (Fifi).
עוץ לי גוץ לי מתכנן תוכנית איך לנקום בשרק.
הוא נתקע בכוונה באמצע היער מתחת לכרכרה שבה הוא גר, כל זאת על מנת לרמות את שרק ולשכנע אותו לחתום על חוזה בו הוא זוכה ביום בו הוא "עוג ליום אחד" ומוותר על יום אחד מחייו, יום שהוא אפילו לא זוכר מפאת גילו הצעיר באותו יום.
שרק מתחיל כבר להיעלם וכמעט נעלם לגמרי, אך פיונה מנשקת אותו בשנית וגורמת לחוזה להתבטל, עוץ לי גוץ לי נכלא בכלוב כשהחלילן מהמלין גורם לו לרקוד.
מופיע בסרט הראשון וברביעי, חלילן אילם שמדבר באמצעות חליל קסם שגורם לכולם לרקוד, הוא עזר לעוץ לי גוץ לי לצוד את העוגים
שרק לנצח הוא הסרט הרביעי בסדרת הסרטים "שרק" של דרימוורקס הנפשה.
הסרט שודר לראשונה בפסטיבל הסרטים טרייבקה בניו יורק ב-21 באפריל 2010. הסרט יצא לאקרנים ב-21 במאי 2010 בארצות הברית והוקרן גם בגרסת תלת־ממד.
בישראל יצא הסרט לאקרנים ב-1 ביולי 2010. הסרט בוים על ידי מייק מיטשל ונכתב בידי טים סאליבן.
בנובמבר 2011 יצא הסרט "החתול של שרק", סרט ספין אוף לסדרת הסרטים בהשתתפותו של החתול במגפיים.
הסרט מתחיל בהבזק לעבר של עוץ לי גוץ לי ללילה בו שרק הציל את פיונה מהמגדל.
בהבזק הוא מתאר כיצד כמעט חתם על חוזה עם הוריה של פיונה, המלך והמלכה, לפיו הוא יסיר את הקללה מפיונה ויקבל מידיהם את הממלכה בתמורה, אך ברגע האחרון המלך והמלכה מקבלים את ההודעה שבתם ניצלה וקורעים את החוזה.
כאשר הסרט חוזר לזמן הווה, אנו למדים ששרק הפך לאיש משפחה אשר התרגל לחיי הבית והשגרה.
בעוד פיונה מאושרת מחיי המשפחה, שרק הופך למתוסכל ומתגעגע לימים שבהם נחשב למאיים ומפחיד.
במסיבת יום הולדת של שלושת ילדיו הוא יוצא משלוותו ומביע רצון לחזור להיות עוג "אמיתי" ולקבל את חייו הקודמים בחזרה, כל זאת בשעה שעוץ לי גוץ לי מאזין לו בסתר.
פיונה מנסה לשכנע אותו שיש לו הכל בחיים - אהבת אמת, ילדים וחברים, אך שרק פוגע בה כשאומר לה שהוא מתגעגע לתקופה שלפני שחילץ אותה מהמגדל.
עוץ לי גוץ לי מרמה את שרק על מנת לשכנע אותו לחתום על חוזה בו הוא זוכה להיות "עוג ליום אחד" ומוותר על יום אחד מחייו.
שרק מסכים לחתום לאחר שעוץ לי גוץ לי נותן לו את הרושם שהיום שיקבל בתמורה אינו משמעותי.
בעקבות כך שרק מוצא את עצמו במציאות חלופית בה עוץ לי גוץ לי חתם על החוזה עם הוריה של פיונה והוא שולט בממלכה, כל העוגים חיים תחת שלטונו המרושע וחמור והחתול במגפיים מעולם לא פגשו אותו.
בתחילה שרק נהנה מהיותו שוב "עוג אמיתי" אך במהרה מגלה שלטי "מבוקשת" עם דיוקנה של פיונה.
שרק נלכד על ידי המכשפות של עוץ לי גוץ לי, מאבד הכרה, ומתעורר כשהוא כלוא בתוך כרכרה שאותה מוביל חמור, שכלל לא מזהה אותו.
שרק, שלא מבין את פשר המציאות המעוותת, מובא אל עוץ לי גוץ לי ומבין שכשהוא ויתר באמצעות החוזה על יום מחייו, הוא ויתר על יום היוולדו, ולכן בזריחת היום שלאחר מכן, הוא יעלם מן העולם.
שרק מצליח לברוח יחד עם חמור מהארמון של עוץ לי גוץ לי, מספר לחמור שהוא הגיע מיקום מקביל שבו הם חברים ומצליח לרכוש מחדש את אמונו.
באמצעות עזרתו של חמור, שרק מגלה שהדרך היחידה לבטל את החוזה היא נשיקת אמת.
שרק וחמור מגיעים אל הטירה בתקווה למצוא את פיונה, אך מגלים שהיא כבר לא שם.
הם מוצאים עצמם מגיעים למחתרת של העוגים ופוגשים בפיונה שמנהיגה את המרד.
האישיות שלה ביקום המקביל שונה לחלוטין מהמוכר לנו - היא ברחה מהמגדל בכוחות עצמה לאחר שהבינה שאף אביר לא יגיע להצילה, איבדה אמון באהבה ומציגה חזות קשוחה שלא מתרגשת ממחוות רומנטיות.
כמו כן מתבצע היפוך לעומת הסרט הראשון בסדרה - אז פיונה הציגה את עצמה כנסיכה יפהפייה והסתירה את היותה עוגית בלילה, בעוד ביקום המקביל פיונה חיה כעוגית ומסתירה את הצד האנושי.
במציאות החלופית החתול במגפיים השמין ונהיה עצל, והוא החתול של פיונה.
היא אינה מזהה את שרק והוא מנסה להתקרב אליה ולשכנע אותה לנשקו, על מנת לשבור את הקללה, אך היא לא מתרשמת ממנו ומתעניינת אך ורק בתפקידה כמנהיגת המחתרת.
בשלב מסוים פיונה מנשקת את שרק, בחוסר חשק בולט, אך לא קורה כלום מפני שזוהי לא נשיקת אמת, כי פיונה לא מכירה את שרק ואינה אוהבת אותו.
יתרה מכך, שרק מסיח את דעתה של פיונה בזמן פעולת מארב שהיא מובילה נגד עוץ לי גוץ לי, וכך מצליחות המכשפות ללכוד את כל העוגים (בעזרת החלילן מהמלין שמרקיד אותם) ולכלוא אותם.
שרק ופיונה עצמם הוברחו מהמקום על ידי חמור והחתול, אך פיונה מרגישה חובה לחזור ונכלאת גם היא.
לקראת סוף הסרט, עוץ לי גוץ לי מציע "חוזה חלומי" שיעניק למי שיסגיר עבורו את שרק את כל מה שיבקש.
שרק מסגיר את עצמו, ומבקש לשחרר את כל העוגים מהכלא.
הבקשה מתמלאת אך פיונה לא משוחררת מכיוון שהיא לא "עוגית לחלוטין" (היא מעולם לא קיבלה נשיקת אהבת אמת, ולכן הקללה לפיה ביום היא אנושית ובלילה עוגית עדיין מתקיימת).
העוגים יחד עם חמור וחתול יוצאים לפעולת חילוץ ומשחררים את שרק ופיונה מהכלא.
עוץ לי גוץ לי מזמן את הדרקונית - שבמציאות המקבילה היא עדיין מאיימת ותוקפנית וחמור לא מצליח לכבוש את לבה כמו בעולם האמיתי.
שרק ופיונה מצליחים לנטרל אותה בשיתוף פעולה.
העוגים מבצעים את המהפכה ומדיחים את עוץ לי גוץ לי מהשלטון, אך זה מאוחר מדי והשמש כבר עולה.
שרק מתחיל להיעלם וכמעט נעלם לגמרי, אך פיונה מנשקת אותו בשנית, כשהפעם היא כבר הצליחה להתאהב בו מחדש בגלל שיתוף הפעולה המוצלח שלהם ונכונותו להקריב את עצמו למען יתר העוגים, וגורמת לחוזה להתבטל.
בסוף הסרט, שרק חוזר לאותה נקודה במסיבת יום ההולדת של ילדיו.
הוא מחבק את פיונה ואומר לה שהיא זו שהצילה אותו ולא להפך.
שרק 4-D הוא סרט בתלת־ממד שיצא בשנת 2003 מחברת דרימוורקס והופץ בפארק יוניברסל.
בעקבות הצלחתו יצא הסרט גם בתקליטור DVD.
הסרטון עוסק בירח-הדבש של שרק ופיונה.
תלוניוס, העוזר של לורד פרקוואד מהסרט הראשון, חוטף את פיונה.
במהלך מרדפם אחרי לורד פרקוואד, מגיעים שרק וחמור לבית הקברות בו קבור לורד פרקוואד.
רוחו של פרקוואד מופיעה ומבשרת כי פיונה צריכה למות, על מנת שתינשא לו ובכך הוא יהיה המלך של עולם המתים.
דרקונית, אשתו של חמור מגיעה להציל את שרק וחמור.
תלוניס מנסה להרוג את פיונה, שניצלת על ידי דרקונית, חמור ושרק.
דרקונית יורה אש ברוחו של לורד פרקוואד וזה מתפוצץ.
שרק, פיונה וחמור רוכבים על דרקונית לירח הדבש של שרק ופיונה.
שרק (מייק מאיירס): הגיבור הראשי, עוג ירוק שמציל את פיונה מרוחו של לורד פרקוואד.
חמור (אדי מרפי): חמור מדבר שעוזר לשרק להציל את פיונה.
לורד פרקוואד (הרוח) (ג'ון לית'גו): רוחו של לורד פרקוואד, האויב של שרק.
מאחר שפרקוואד נטרף על ידי דרקונית ומת, הוא רוצה שפיונה תתחתן איתו.
לשם כך הוא רוצה להרוג את פיונה.
שְׁרֶק הוא זיכיון מדיה של אולפני האנימציה דרימוורקס, אשר מבוסס במקור על ספר הילדים "שרק!" מאת ויליאם סטייג.
כמו כן, לאורך השנים יצאו מספר סרטוני וסרטי ספין אוף בהם סרטון תלת הממד "שרק 4-D", הספיישל הטלוויזיוני של חג המולד "חג שמח עם שרק", הספיישל הטלוויזיוני של ליל כל הקדושים "לא מפחדים משרק" וסרט הספין אוף "החתול של שרק".
הזיכיון נמצא במקום ה-15 בדירוג זיכיונות הסרטים הרווחיים ביותר בכל הזמנים בצפון אמריקה ובמקום השני בזיכיונות האנימציה הרווחיים ביותר בעולם אחרי גנוב על הירח.
הסרט מספר את סיפורו של מפלצת ירוקה בשם שרק, אשר יוצא למשימה נועזת בשם הלורד פרקוואד להציל את הנסיכה פיונה אשר כלואה בטירה עליה שומר דרקון.
שרק יוצא למשימה בחברתו של חמור פטפטן, על מנת לקבל את הביצה שלו בחזרה, לאחר שהלורד פרקוואד שיכן בביצה את כל היצורים מהאגדות.
מדבבים ראשיים: מייק מאיירס, אדי מרפי, קמרון דיאז, ג'ון לית'גו.
הזוג הטרי שרק ופיונה חוזרים לביצה שלהם לאחר ירח הדבש ביחד עם דונקי, ומופתעים לקבל את הזמנתם של המלך והמלכה - הוריה של פיונה אל ארצם כדי לקבל את ברכתם על החתונה.
שרק ופיונה חוששים כיצד יגיבו ההורים, לאחר שיראו עם מי התחתנה ביתם ומה קרה לה כתוצאה מכך.
רק לאחר הגעתם לארץ "הרחק הרחק מכאן" מגלה פיונה שהיא הייתה בכלל מאורסת, לנסיך יפה תואר, שלא מוכן לוותר על המלכות.
במאים: אנדרו אדמסון, קלי אשבורי וקונרד ורנון.
מדבבים ראשיים: מייק מאיירס, אדי מרפי, קמרון דיאז, ג'ולי אנדרוז, אנטוניו בנדרס, ג'ון קליז, רופרט אוורט וג'ניפר סונדרס.
לאחר הסרט השני, ממלכת הרחק, הרחק מכאן נותרה עם המלך הארולד בצורת קרפד, ועל כן שרק ופיונה מכהנים כמנהיגי הממלכה.
כאשר השניים מודיעים על אי נוחיותם בתפקידים אלו, המלך מטיל על שרק, פיונה, דונקי והחתול במגפיים את משימת מציאת היורש של הממלכה.
פניהם מועדות אל עבר צדה אחר של הממלכה, במקום בו ארטי, אחיינה של המלכה ליליאן, עומד לסיים את התיכון.
על הקבוצה מוטלת המשימה לשכנע את הנער המרדן, לתפוס את מקומו כמלך הממלכה, ואם לא - זוג העוגים הנשוי והחמור לא יוכלו לחזור אל ביצתם, ולחיות את חייהם השקטים.
בינתיים בממלכה, הנסיך צ'ארמינג מתכנן מהפכה צבאית.
בתגובה לכך, פיונה מארגנת ארגון מחתרתי-לוחמני, הכולל את כל נסיכות הממלכה, אשר נאבקות בנסיך ומנסות לשמור על הממלכה בדרך הטובה ביותר, עד לשובם של שרק, החמור, החתול והיורש.
במאים: כריס מילר וראמן הוי.
מדבבים ראשיים: מייק מאיירס, אדי מרפי, קמרון דיאז, אנטוניו בנדרס, ג'סטין טימברלייק, רופרט אוורט, ג'ולי אנדרוז וג'ון קליז.
הסרט האחרון בסדרת סרטי שרק.
בשל געגועיו לימים בהם הוא הרגיש כמו עוג אמיתי שרק חותם על הסכם עם עוץ לי גוץ לי.
בעקבות כך שרק מוצא את עצמו במציאות חלופית מעוותת בה העוגים ניצודים ועוץ לי גוץ לי הוא המלך, לורד פארקווד עדיין חי, שרק מעולם לא פגש את הנסיכה פיונה.
כעת שרק צריך לבטל את כל הבלאגן אותו גרם עוץ לי גוץ לי בתקווה שיצליח להציל את חבריו, להחזיר את עולמו לקדמותו, ולחזור לחיק משפחתו ואהובתו.
מדבבים ראשיים: מייק מאיירס, אדי מרפי, קמרון דיאז, אנטוניו בנדרס, וולט דוהרן, ג'ולי אנדרוז, קונרד ורנון וארון וורנר.
בראיון שנתן ג'פרי קצנברג בפברואר 2014 הוא אמר כי "אנחנו רוצים לתת להם [לדמויות] קצת זמן לנוח" והוסיף כי "אתה יכול להיות בטוח שיהיה לנו עוד פרק בסדרה של שרק.
אנחנו לא סיימנו, ויותר מכך, הוא לא".
ב-21 ביולי 2016 אולפני דרימוורקס הודיעו רשמית שסרט חמישי בסדרת "שרק" יצא לאקרנים במהלך מאי 2019 אך בספטמבר 2016 הוחלט כי אולי הסרט צפוי לצאת לאקרנים ב-2019 או 2020 וכי התסריט הושלם.
ב-6 בנובמבר 2018, פורסם באתר וראייטי כי סרטי שרק והחתול במגפיים יקבלו אתחולים וכי כריס מלדנדרי יביים אותם.
ביוני 2024, חשף אדי מרפי כי הוא התחיל להקליט את השורות שלו ל"שרק 5".
ב-9 ביולי 2024, הכריזה דרימוורקס כי הסרט עתיד לצאת לאקרנים ב-1 ביולי 2026.
הסרט מתמקד בהרפתקאותיו של החתול במגפיים שאשר מנסה, בסיוע המפטי דמפטי וקיטי 'סופטפוז', לשדוד שעועית פלא מידי זוג פורעי חוק מסוכנים בשם ג'ק וג'יל על מנת לסייע לאימו המאמצת ולתושבי העיר בה גדל.
לסרט גם יצא משחק מחשב בשם "החתול של שרק ושלושת משחקי המחשב".
בסרט זה החתול במגפיים גילה שנותרה לו נשמה אחת מתשע הנשמות שלו.
הוא יוצא למסע עם חברתו קיטי וחברו הכלב פרו על מנת להחזיר את חייו ונשמותיו.
סרט ספין-אוף של חמור (TBD)
באפריל 2023, בזמן שהסרט שרק 5 נחשף בפיתוח, נחשף בדיבורים מוקדמים על סרט ספין-אוף של חמור.
ביוני 2024, הכריז אדי מרפי, כי הפרויקט קיבל אור ירוק מדרימוורקס ויחל את הפקתו לאחר סיום הפקת הסרט שרק 5. במאי 2025, נודע כי כריס מלדנדרי יפיק את הסרט וכריסטופר נייט יערוך אותו.
ביולי 2025, הכריז מרפי כי הקלטת הקולות תחל בספטמבר ושהסיפור יתרכז בעיקר בחמור, אשתו הדרקונית והילדים המשולבים שלהם.
כמו כן הוא ציין שהסרט ייצא לאקרנים בשנת 2028.
סרטון מוזיקלי במשך 3 דקות שבו שרק עושה קריוקי בביצה שלו עם כל גיבורי הסרט, הסרטון הופיע ב-DVD של הסרט הראשון
סרטון מיוחד בתלת־ממד שיצא בשנת 2003 אשר סיפר על ירח-הדבש של שרק ופיונה, ועל חזרתו הבלתי צפויה של הלורד פרקוואד.
סרטון במשך 5 דקות, הסרטון מבוסס על אמריקן איידול שבו מתארח סיימון קאוול שם כל גיבורי הסרט שרים ושם בודקים מי המנצח, הסרטון הופיע ב-DVD של הסרט השני.
סרטון טלוויזיה במשך 22 דקות, המספר על חג המולד של שרק יחד עם משפחתו וחבריו.
סרטון טלוויזיה במשך 21 דקות, המספר על חגיגת ליל כל הקדושים של שרק וחבריו.
סרטון קצר במשך 5 דקות, בו שרק וכל גיבורי הסרט הרביעי שרים את שירי חג המולד.
סרטון קצר במשך 6 דקות, הסרטון הוא פארודיה על Thriller של מייקל ג'קסון, שם ארבעת הנבלים (לורד פארקווד, הפיה הסנדקית, הנסיך צ'ארמינג ועוץ לי גוץ לי), מונגו, המלך הארולד (כצפרדע), וקפטן הוק מופיעים בתור זומבים.
סרטון בתלת מימד במשך 6 דקות המספר על שלושת החזירונים בליל כל הקדושים.
שרק - המחזמר הוא מחזמר המציג את העלילה הכללית המתוארת בסרט המצליח של אולפני האנימציה דרימוורקס - שרק.
המחזמר הוצג לראשונה בסיאטל ולאחר מכן בברודוויי שם נחל הצלחה גדולה, בשנת 2010, המחזמר הוצג בכל רחבי ארצות הברית.
המחזמר הוצג גם בכל רחבי העולם, בישראל המחזמר הוצג בתיאטראות בתל אביב באוגוסט 2010 ומשם עבר לשאר רחבי הארץ.
בנוסף המחזמר הוצג במדינות אחרות כמו ספרד ואיטליה.
במאי המחזמר היה ג'ייסון מור.
המוזיקה הולחנה על ידי ג'נין טיסורי ואת מילות השירים כתב דייוויד לינדזי אבייר.
ביום הולדתו השביעי הוריו של שרק שולחים אותו מביתו ומספרים לו על חיי העוגים.
כאשר שרק מוצא לעצמו ביצה וחיי בשלווה הוא מאבד אותה כאשר כל יצורי האגדות ממלאים את אזור ביתו על פי פקודת הלורד פרקוואד.
שרק מתעצבן ובעידוד יצורי האגדות הולך לפגוש את לורד פרקוואד בממלכת דולוק.
בדרכו לממלכה, שרק רואה שומרים שרודפים אחרי חמור.
שרק מציל את החמור והוא אסיר תודה לשרק.
לורד פרקוואד רוצה להיות מלך אך הוא חייב להתחתן עם נסיכה.
הוא בוחר את הנסיכה פיונה בתור כלתו, אך מפחד ללכת להציל אותה מטירה מוקפת לבה ונשמרת על ידי דרקונית.
כאשר שרק וחמור מגיעים אל דולוק, לורד פרקוואד שולח את שרק למצוא את פיונה ולהצילה.
בתמורה להצלת הנסיכה שרק יקבל את הביצה בחזרה.
לאחר משימת ההצלה שעברה בהצלחה, פיונה מתעקשת ששרק יוריד את הקסדה ויראה לה את פניו כדי שיוכל לנשק אותה.
פיונה מגלה ששרק הוא בעצם עוג ולא הנסיך אשר היא מחכה לו מילדות.
פיונה מתעקשת למצוא מחסה בטענה שהיא "מפחדת מהחושך" והחבורה עוצרת ללילה.
ביום למחרת נוצר סכסוך בין שרק לפיונה והם רבים למי יש סיפור חיים עצוב יותר.
הסכסוך נפתר במהרה כאשר הם מגלים שהם מאוד דומים בהתנהגותם.
אט אט, שרק מבין שהוא אוהב את פיונה ורוצה להגיד לה זאת בלילה.
אך על פיונה הוטל קללה שבה לאחר השקיעה היא הופכת לעוגית מזעזעת ורק נשיקת אהבה אמיתית תסיר את הקללה ופיונה תלבש את צורת אהבתה.
פיונה מפחדת ששרק יראה אותה בתור עוג ואומרת "מי יוכל אהוב מפלצת מזעזעת?".
שרק חושב שהיא מדברת עליו וליבו נשבר.
בבוקר למחרת פיונה בטוחה ששרק יקבל אותה כפי שהיא אבל שרק לא מוכן לשמוע אותה והביא את לורד פרקוואד אליה.
לורד פרקוואד מציע נישואים לפיונה והיא מסכימה למרות אהבתה לשרק.
פיונה מתעקשת שהחתונה תהיה בזמן השקיעה כדי שהיא תוכל להפטר מהקללה.
שרק מעוצבן בגלל פיונה ורב עם חמור וחוזר לביצה.
יצורי האגדות גורשו מהביצה בפקודתו של פרקוואד והחליטו לצאת נגדו במחאה.
זמן קצר לפני החתונה חמור גם הולך לביצה ומדבר עם שרק ומסביר לו שפיונה לא דיברה עליו.
הם הולכים ביחד לחתונה לאחר פיוס.
שרק עוצר את החתונה לפני הנשיקה ומנסה להסביר לפיונה שהוא אוהב אותה.
לפתע יצורי האגדות נכנסים ומתמודדים מול פרקוואד.
פיונה לפתע נהפכת לעוגית בגלל השקיעה ושרק מופתע.
הם מתנשקים אך פיונה לא חוזרת לבת אדם אלא נשארת עוגית.
שרק אומר לה שהוא עדיין אוהב אותה וצורתה לא משנה לו.
שניהם מתחתנים והולכים לגור בביצה של שרק.
בשנת 2010 המחזמר הוצג בישראל, במאי המחזמר היה עוז מורג ושירי המחזמר תורגמו מהמקור מברודוויי.
ישראל הייתה המדינה הראשונה מסביב לעולם שהפיצה את המחזמר לאחר סיאטל וברודוויי.
המחזמר הוצג שוב בישראל בשנת 2019 במרכז הבמה בבימויו של איקה זהר
שם הדמות שם השחקן/ית שרק דביר בנדק הנסיכה פיונה דנה פרידר חמור יעקב כהן לורד פרקווד ציון ברוך / עידן אלתרמן פינוקיו טל מוסרי הדרקונית איש לחם הג'ינג'ר
המחזמר האמריקאי כולל 19 שירים שנכללים גם בהופעה עצמה ועוד שיר בונוס אחד שנמצא באלבום הפסקול (20).
בשיר הרביעי בפסקול I Know It's Today שרות את השיר שלוש בנות: פיונה הילדה, פיונה הנערה ופיונה המבוגרת.
Who I'd Be - שרק פיונה וחמור.
Freak Flag - יצורי האגדות.
שרקהורן (גרמנית: Schreckhorn) הוא הר ברכס האלפים הברניים המתנשא לגובה של 4,078 מטר מעל פני הים, וממוקם בקנטון ברן בשווייץ.
ההר הוא הגבוה ביותר שממוקם כולו בקנטון ברן, והוא ההר הצפוני ביותר בקנטון ברן ואירופה כולה שפסגתו גבוהה מ-4000 מטר.
ההר שוכן כ-10 קילומטרים דרום מזרחית לעיירה גרינדלוולד בין העמקים של קרחון גרינדלוולד התחתון וקרחון גרינדלוולד העליון ברכס החוצה את הרכס המרכזי לרוחבו המתחיל בהר מטנברג וממשיך בהרים קליינס שרקהורן, שרקהורן, לאוטרארהורן, קליין לאוטרארהורן והוגיהורן ועד להר הלאוטראר רוטהרנר, שם מסתיים הרכס בקרחון פינסטראר.
מבחינה גאולוגית שרקהורן הוא חלק ממסיב ארה.
ניסיונות רבים נעשו להגיע לפסגת ההר, מהם של ג'וזף הוגי בשנת 1828 ושל אדוארד דז'ור בשנת 1842.
הראשונים להעפיל לפסגת ההר היו, לזלי סטפן, אולריך קאופמן, כריסטיאן מישל, ופטר מישל, שהגיעו לפסגה ב־16 באוגוסט 1861.
שרקובשצ'יזנה (בבלארוסית: Шаркоўшчына, שרקואושצ'ינה; בפולנית: Szarkowszczyzna; ביידיש: שאַרקוישטשינע) היא עיירת במחוז ויטבסק שבבלארוס, על גדות נהר דיסנה, בה התקיימה עד השואה קהילה יהודית גדולה.
שרקובשצ'יזנה נזכרת לראשונה בשנת 1503, ובמשך השנים הייתה בבעלות משפחות אצולה פולניות.
בשנת 1767 הוענקו לשרקובשצ'יזנה זכויות עיר.
לאחר מלחמת העולם הראשונה, ובהתאם להסכם ריגה משנת 1921, נכללה העיירה בתחום הרפובליקה הפולנית השנייה, בנפת דז'יסנה שבפרובינציית וילנה.
בין מלחמות העולם התקיימה בעיירה פעילות של המפלגות הציוניות ושל הבונד, ופעלו בה בית מדרש, בית ספר עברי ובית ספר יידי.
ב-30 ביוני 1941, במהלך מבצע ברברוסה, נכבשה העיירה בידי הגרמנים, ואלו החלו מיד בביצוע מעשי שוד ביהודיה, תוך הטלת גזירות שונות עליהם, ובהן חובת ענידת טלאי צהוב, הגבלות תנועה, תשלום סכומי כופר וגיוס לעבודות כפייה משפילות.
כעבור זמן מה הוצאו להורג 11 יהודים מהעיירה שהואשמו בקומוניזם.
באוקטובר 1941 רוכזו יהודי העיירה בשני גטאות מגודרים שהוקמו בה, אליהם הובאו גם יהודים מיישובי הסביבה (בהם הרמנוביצ'ה, בילדזיוגי , נובי פהוסט ושקונציקי ), ואשר מספר יושביהם הגיע לכ-1,900 איש.
רבים מיושבי גטאות אלו מתו ברעב וממחלות, ומאביב 1942, החריפה התמותה בהם לאחר שהגרמנים הגבילו את אספקת הלחם לגטאות לעובדי הכפייה בלבד.
ב-17 ביולי 1942, לאחר שראש היודנרט המקומי, הירש ברקאן (Berkan), חשד כי הגרמנים מתכננים אקציה בעיירה, הוא ארגן בריחה מהגטאות בה.
כשהתקרבו הגרמנים לשערים, הציתו יושבי הגטאות את בתיהם, וכמה מאות מהם הצליחו להימלט ליערות הסביבה.
כ-1,200 היהודים שנותרו בגטאות נרצחו באותו היום.
שַׁרְקִייה הוא סרט קולנוע מאת ובבימויו של עמי ליבנה.
הסרט יצא לאקרנים בשנת 2013.
קאמל נאג'ר מתגורר בכפר בלתי מוכר הממוקם לצד הכביש שבין באר שבע לדימונה ועובד כמאבטח בתחנה המרכזית של באר שבע.
את הכפר מנהל אחיו חאלד, אשר עובד לפרנסתו בעבודות בניין ונשוי לנאדיה שמתכוננת ללימודים באוניברסיטה.
באחד הימים, חוזר קאמל מהעבודה ומגלה שעל דלת אחד הצריפים בכפר הודבק צו הריסה.
הדבר מכניס למתח רב את כל המשפחה.
חאלד מפסיק לעבוד, נשאר בכפר על מנת לשמור ולהיות מוכן לכוחות הפינוי העתידים להופיע.
קאמל מנסה להסדיר את העניין במשרדי הרשויות אך ללא המסמכים המתאימים כל שמוצע לו הוא לקבל פיצוי ולפנות את האדמה.
קאמל יודע שגורל הכפר מצוי בידיו, הוא מחליט לקחת סיכון ולעשות מעשה.
שמו המקורי של התסריט היה "תחנה מרכזית", החלפת השם ל"שרקייה" הגיע בעקבות רוח השרקייה שהגיחה בבוקר יום הצילומים האחרון והעניקה לסרט אפקט רוח טבעי וגם את שמו.
הסרט צולם במשך 12 יום ולאחר עריכת ראף קאט צולמו עוד יומיים השלמות.
תהליך הליהוק נמשך תקופה של כשנתיים וכלל חיפוש נרחב אחר שחקנים בדואים לא מקצועיים עד אשר אותרו עדנן אבו ואדי (שמגלם את קאמל), ועדנן אבו מוחרב (שמגלם את חאלד).
הסרט צולם בתחנה המרכזית בבאר שבע ולצורך סצנת המטען קיימה הנהלת התחנה תרגיל ביטחוני.
בפזורת תל ערד הוקם במיוחד לצורך הצילומים כפר בדואי לא מוכר וסצנת הריסתו מופיעה בסרט.
מפיקים שותפים: דיטייל פילם - פביאן גסימה, הניג קאם
קרנות: קרן הקולנוע הישראלי, קרן גן (צרפת), קרן המבורג (גרמניה), קרן ישראל אחרת
עדנן אבו ואדי, עדנן אבו מוחרב, מאיסה עבד אלהאדי, אלי מנשה, סבטלנה דמידוב, אנטון אוסטרובסקי-קלין, יוסף אבו עמר, עמית רוזנברג, ג'וש שגיא, ליאון נונין, עמר זיאדנה ותמר רוזנבלט.
שרק 5 הוא סרט קולנוע קומי אמריקאי בהנפשה ממוחשבת, אשר מופק על ידי דרימוורקס הנפשה והוא צפוי לצאת לאקרנים בשנת 2027 על ידי סרטי יוניברסל.
הסרט הוא חלק מהזיכיון "שרק", אשר מבוסס על ספר מאויר באותו שם מאת אמן הקומיקס היהודי האמריקני ויליאם סטייג.
התסריט נכתב על ידי מייקל מקולרס מסיפור מאת כריס מלדנדרי, המשמש גם כמפיק.
מייק מאיירס, אדי מרפי וקמרון דיאז צפויים לחזור לדבב את שרק, חמור והנסיכה פיונה בהתאמה, וכמו כן זנדאיה צפויה לגלם את פלישיה, אחת מילדיהם של שרק ופיונה.
קמרון דיאז בתור הנסיכה פיונה
זנדאיה בתור פלישיה, בתם המתבגרת של שרק ופיונה (הופיעה כתינוקת בשני הסרטים הקודמים)
מרסלו הרננדז בתור פרגוס, בנם המתבגר של שרק ופיונה (הופיע כתינוק בשני הסרטים הקודמים)
סקיילר ג'יסונדו בתור פארקל, בנם המתבגר של שרק ופיונה (הופיע כתינוק בשני הסרטים הקודמים)
לאחר ההצלחה של שרק 2 במאי 2004, מנכ"ל דרימוורקס הנפשה (DWA), ג'פרי קצנברג, חשף שסיפור שרק תואר לחמישה סרטים כמעט מההתחלה.
"לפני שהסרט הראשון הסתיים דיברנו על מה זה כל הסיפור של שרק, וכל אחד מהפרקים עונה על שאלות על הסרט הראשון ונותן לנו תובנה", אמר קצנברג.
"שרק 3 ו-4 הולכים לחשוף שאלות אחרות ללא מענה, ולבסוף, בפרק האחרון, נבין איך שרק הגיע לביצה ההיא, כשנפגוש אותו בסרט הראשון".
לאחר יציאתו לאקרנים של שרק השלישי ב-2007, הודיע קצנברג כי הסרט החמישי ייצא לאקרנים ב-2013.
במאי 2009, דרימוורקס הכריזה כי שם הסרט הרביעי יהיה שרק לנצח, מה שמצביע על כך שהוא יהיה האחרון בסדרת שרק.
מאוחר יותר ב-2009, זה אושר על ידי ביל דמאשקה, ראש ההפקה הקריאטיבית לשעבר ב-DWA, איתו אמר: "כל מה שאהבו בשרק בסרט הראשון מובא לסרט הסופי".
ג'וש קלאוזנר, אחד הכותבים של שרק לנצח, הסביר ב-2010 את התפתחות התסריט: "כשהתחלתי להשתתף בפרויקט, זה לא היה אמור להיות הפרק האחרון - במקור היו אמורים להיות חמישה סרטי שרק.
לאחר מכן, כשנה לאחר הפיתוח, החליט ג'פרי קצנברג שהסיפור שהמצאנו הוא הדרך הנכונה לסיים את המסע של שרק".
בפברואר 2014, בראיון לרשת פוקס ביזנס, רמז קצנברג כי ייתכן שעדיין יופק סרט חמישי.
"אנחנו אוהבים לתת להם קצת זמן לנוח", אמר על הדמויות.
"אבל אני חושב שאתה יכול להיות בטוח שיהיה לנו פרק נוסף בסדרת שרק.
לא סיימנו, ויותר חשוב, גם הוא לא".
ב-15 ביוני 2016, לאחר שחברת NBCUniversal רכשה את דרימוורקס הנפשה תמורת 3.8 מיליארד דולר, ראש NBCUniversal, סטיב בורק, דן בתוכניות להחיות את הזיכיון, כמו גם בסרטים אחרים של דרימוורקס.
ביולי 2016, הוליווד ריפורטר ציטט מקורות שאמרו שהסרט החמישי תוכנן לצאת לאקרנים ב-2019. בספטמבר 2016, אדי מרפי אישר שהסרט צפוי לצאת לאקרנים ב-2019 או 2020, ושהתסריט הושלם.
הסיפור המקורי לסרט נכתב על ידי מייקל מקולרס, על סמך הרעיון שלו.
כשנשאל על התסריט לסרט חמישי של שרק במרץ 2017, אמר מק'קולרס שהוא כולל "המצאה די גדולה" לסדרת הסרטים.
ב-6 בנובמבר 2018, דווח על ידי וראייטי כי מנכ"ל אילומיניישן הפקות, כריס מלדנדרי, הוטל להיות אחד מהמפיקים בפועל של הסרט שרק 5 וגם סרט הספין-אוף החתול של שרק 2: משאלה אחת ודי, עם צוות השחקנים המקורי.
בנובמבר 2020, Screen Rant דיווח כי הסרט החמישי של שרק אמור לצאת לאקרנים ב-2022. ב-9 בדצמבר 2022, אנטוניו בנדרס חזר על כך שסרט חדש של שרק עדיין בפיתוח.
טיזר לסרט נמצא בסצנת אמצע הקרדיטים של החתול של שרק 2: משאלה אחת ודי.
באפריל 2023, מלדנדרי אישר שסרט חמישי של שרק נמצא בפיתוח, כאשר צוות השחקנים המקוריים במשא ומתן על תפקידם מחדש.
מלדנדרי אמר שיוצרי הסרט "יסתכלו על מרכיבי הליבה שהקהל אהב" וינסו "לכבד את האלמנטים האלה" ברוח דומה לסרט האחים סופר מריו - הסרט של אילומיניישן הפקות.
ב-2 במרץ 2024, פורסם כי מלדנדרי, אשר כתב את הסיפור לסרט החדש, משמש גם כמפיק.
ב-24 ביוני 2024, אדי מרפי אישר כי החל להקליט את השורות שלו לסרט, וכי הסרט צפוי לצאת לאקרנים במהלך שנת 2025.
ב-9 ביולי 2024, דרימוורקס הכריזה כי הסרט עתיד לצאת לאקרנים ב-1 ביולי 2026 ומייק מאיירס, אדי מרפי וקמרון דיאז צפויים לחזור לדבב את דמויותיהם של שרק, חמור והנסיכה פיונה בהתאמה.
בפברואר 2025, נודע כי זנדאיה תדבב את דמותה של פלישיה, בתם המתבגרת של שרק ופיונה.
הסרט צפוי לצאת לאקרנים ב-30 ביוני 2027. במקור, הסרט היה צפוי לצאת לאקרנים ב-1 ביולי 2026. ולאחר מכן ב-23 בדצמבר 2026. אולם הפצת הסרט נדחתה ל-30 ביוני 2027 על מנת למנוע תחרויות עם סרטי קולנוע אחרים כגון: עידן הקרח: נקודת רתיחה והנוקמים: עלייתו של דוקטור דום.
ב-27 בפברואר יצא טיזר לסרט שגרר שלל תגובות מעורבות על העיצובים של הדמויות שנתפסו כ-"חלקים" ושונים מאוד מבסרטים הקודמים בסדרה לטענת רבים.
מעריצים רבים תמכו בכך שההנפשה של הסרט תשונה כמו ב-"סוניק – הסרט", מה שיכול לעכב את תהליכי הפיתוח.
שרקסטודון (שם מדעי: Sarkastodon; מילולית: "שיניים קורעות בשר") הוא סוג של טורף קדום ממשפחת האוקסינודונים ומסדרת הקראודונטים שהיו קרובי הטורפים המודרניים.
חי בתקופת האאוקן לפני 35 מיליון שנה.
יצור זה היה מגדולי הטורפים ומהגדולים שבבני סדרתו, אך קטן מהסימבאקובוואה.
הוא שקל 800 ק"ג והיה קרניבור תוקפני שדמה לטיגריסים ולאריות המודרניים.
השרקסטודון חי במדבר גובי במונגוליה.
על פי מבנה שיניו היה היפר-קרניבור (אוכל בשר מובהק) עם מלתעות שדמו למלתעות צבוע ונועדו לרסק עצמות.
הוא ניזון מציד של פרסתנים גדולים כמו קרנפיים, ברונתותריומים וכליקותריים אותם נשך בצוואר.
שרק וצוקוש היו צמד היפ-הופ ישראלי.
חברי הצמד הם שי הורוביץ (שרק) ועילי רביב (צוקוש).
שרק וצוקוש שיתפו פעולה פעם ראשונה בשירו של שרק "הכי יפה שפגשתי" שיצא ב-16 ביולי 2018 אותו הפיק צוקוש וביצע שרק.
ב-12 בנובמבר 2018 הוציאו שרק וצוקוש את השיר הראשון שלהם ביחד, "אבא שלה" בשיתוף הראפרים הישראלים טדי נגוסה ואסקר.
חודש לאחר מכן הוציאו את השיר "בראש שלי" בשיתוף הזמר עידן רז, השיר זכה להצלחה רבה, לכן שרק וצוקוש החליטו להוציא עוד שירים ביחד.
ב-29 בינואר 2019 הוציאו את השיר "עם האחים" בשיתוף הראפר הישראלי אודימן.
ב-19 במרץ 2019 הוציאו את השיר "אל תשגע אותי", השיר כולל הופעות אורח של הראפרים טדי נגוסה, ויק, טי.או.בי, 9 מילימטר, דראפט וליעד מאיר.
חודש לאחר מכן הוציאו את השיר "חמסה חמסה" בשיתוף הזמר אלמוג טבקה.
ב-11 ביולי 2019 הוציאו יחד עם הראפר סאבלימינל רמיקס לשירו "איך שהיא רוקדת (ביילה)", עם יציאת השיר, הצטרפו שרק וצוקוש ללייבל משפחת תאקט.
שבוע לאחר מכן הוציאו את השיר "למה כל הדרמה".
ב-1 באוגוסט 2019 הוציאו את אלבום הבכורה שלהם, "בראש שלי".
ב-27 במרץ 2020 הוציאו את הסינגל השישי מתוך האלבום, "ממשיך הלאה".
ב-15 באפריל 2020 הוציאו שני סינגלים, "איך אדע" ו-"Non Stop" (עם מיכאל סוויסה).
ב-17 בדצמבר, הוציאו את אלבומם השני, "באנו לתקן".
ב-14 בינואר 2021 הוציאו סינגל יחד עם עדן נהרי "שלאקות".
וב-14 בפברואר הוציאו גרסת רמיקס לשיר עם האמנים יאנג הפנר, ביג סאזו, בסטשי, מיכאל סוויסה ורון נשר.
מחוז משנה שרקובשצ'יזנה (בבלארוסית: Шаркаўшчынскі раён; ברוסית: Шарковщи́нский райо́н) הוא אחד מ-21 מחוזות משנה מנהליים של מחוז ויטבסק שבצפון בלארוס.
מרכזו המנהלי היא העיר שרקובשצ'יזנה.
בתקופת עריכת מפקד האוכלוסין של בלארוס (2009) , מנתה אוכלוסיית מחוז המשנה שרקובשצ'יזנה 8,620 בני אדם.
האוכלוסייה הצטמצמה וב-2016 נמנו במחוז המשנה 15,453 בני אדם.
שרצים היא קבוצת בעלי חיים המוגדרת ביהדות בנפרד מבעלי חיים אחרים, בנוגע לכמה הלכות.
השרצים הם כל בעלי החיים שגופם סמוך לאדמה (רגליים קצרות או העדר רגלים), ואינם מוגדרים הלכתית כעופות, דגים, חיות או בהמות.
הקבוצה כוללת בעלי חיים מסוגים רבים, ואין לה מקבילה במיון המדעי של בעלי החיים.
ניתן למצוא בקבוצה: יונקים (כמו עכבר), זוחלים (לטאה), דו-חיים (צפרדע), חרקים ועוד.
ההלכה דנה בשרצים מבחינת הלכות שבת, הלכות טומאת שרץ, הלכות איסור אכילת דם, הלכות אבר מן החי, ועוד.
קבוצת השרצים מתחלקת בהלכה ל-2 קבוצות כאשר לגבי חלק מההלכות לכל קבוצה ישנם דינים שונים, ולגבי שאר ההלכות דין כל השרצים זהה:
שמונה שרצים ספציפיים שנמנו בתורה לעניין הלכות טומאת שרץ.
שאר השרצים, מלבד השמונה שנמנו בתורה.
איסור אכילת שרצים - כל סוגי השרצים אסורים באכילה למעט 4 סוגים של חגבים.
איסור אכילת דם - אין איסור באכילת דם של שרץ משום איסור אכילת דם, אלא רק משום איסור אכילת שרץ, כתוצאה מכך אדם שאכל דם שרצים והתרו בו משום איסור אכילת דם, לא ילקה.
אבר מן החי - דין השרץ שונה אף לעניין איסור אבר מן החי, ולא עוברים על איסור אבר מן החי באכילת אבר משרץ חי.
טומאת נבלה - כל השרצים אין נבלתם מטמאת למעט שמונה שרצים.
כמו כן ישנו הבדל בהלכות שבת לעניין מלאכת צד ומלאכת חובל, בין שמונה השרצים שנמנו בתורה לכל השאר.
שרקוטרי או שרקוטריה (הכנת מעדני בשרים; בצרפתית: ) הוא ענף בתחום הבישול והקולינריה, המתמקד בייצור והכנת מוצרים שונים המבוססים על בשר, כגון קותלי חזיר, שינקן, נקניקים שונים, טרין, ממרחי פטה, קונפי ועוד, בעיקר כאלו העשויים מבשר חזיר.
מלאכת השרקוטרי היא מלאכה ארטיזנלית, כלומר כזו שנעשית בעבודת יד.
שרקוטרי הוא חלק מהרפרטואר של השפים האחראים על המזון הקר במטבחים.
במקור מאכלי השרקוטרי נוצרו במטרה לשמר בשר בתקופה שלפני המצאת המקררים, וכיום הם ידועים בזכות הטעמים המיוחדים הנוצרים כתוצאה מתהליכי שימור שונים.
המילה הצרפתית לאדם העוסק בשרקוטריה היא שרקוטרי .
היא מתורגמת בדרך כלל כ"מבשל הבשר", "משמר בשר" או "קצב של בשר חזיר".
תרגום זה הוביל לאמונה השגויה ששרקוטריה יכולה לכלול רק מאכלים המבוססים על בשר חזיר.
בספר "Food Lover's Companion" נכתב כי אומנם המונח הזה מתייחס במיוחד למוצרים המבוססים על חזיר, אבל לא רק, המיוצרים ונמכרים בחנויות בסגנון מעדניות, הנקראת גם "שרקוטריות".
הספר "לארוס גסטרונומיק" (המהדורה משנת 1961) מגדיר את המונח שרקוטרי כ"אמנות הכנת בשרים שונים, ובמיוחד חזיר, על מנת להציג אותם בדרכים המגוונות ביותר".
המלומד היווני סטראבון תיעד ייבוא של בשר מלוח מגאליה כבר במאה הראשונה לספירה.
ייתכן שהרומאים היו הראשונים שהסדירו את סחר "השרקוטריה", שכן הם כתבו חוקים המסדירים ייצור נכון של מפרקי חזיר, אך גם לצרפתים השפעה כלשהי.
בצרפת של המאה ה-15, גילדות מקומיות הסדירו מסחר בענף ייצור המזון בכל עיר.
חברי גילדת השרקוטרי ייצרו מגוון מסורתי של בשרים מבושלים או מומלחים ומיובשים שהשתנו, לעיתים באופן משמעותי, מאזור לאזור.
לשרקוטיירים הותר למכור רק פריט אחד שהיה לא מבושל, לארד (שומן חזיר).
מוצרי השרקוטרי המוכנים כללו ממרחי פטה, רילטים, נקניקיות, בייקון, רגלי חזיר, ועוד.
שיטות שימור אלה הבטיחו כי לבשרים יהיו חיי מדף ארוכים יותר.
שרקוטרי הפך אז למשהו שסימל מעמד נמוך יותר בקרב האיכרים.
השרקוטייה היו למעשה המסעדנים הראשונים.
שרקוטיירים נהגו להכין מעדנים שונים המבוססים על בשר בכמויות גדולות ולמכור לקהל הקונים בשווקים בצרפת.
מאוחר יותר הגיעו שרקוטיירים גם לחצר המלוכה ובישלו עבור בני אצולה.
המאכלים שהכינו השתנו בסגנון בהתאם לאזור והתבססו על מתכונים שעברו בסודיות מסוימת בתוך המשפחות ועברו מאב לבן.
ישנם גם הרגלים מסורתיים רבים הנקשרים בתהליכי ההכנה של מעדני הבשר השונים כמו גם אמונות טפלות שונות, כמו שרקוטייה שמכינים פרושוטו רק כאשר הירח מלא.
בשר מילוי הוא תערובת של בשר טחון רזה בצורת תחליב שומני.
ניתן לייצרו על ידי טחינה או קיצוץ של הבשר המהווה את חומר הגלם.
התחליב הזה עשוי להיות במרקם חלק או גס, תלוי במרקם הרצוי למוצר הסופי.
משתמשים בכבשן בייצור פריטים רבים הנמצאים בשרקוטריה.
בשרים נפוצים בייצור מילוי זה כוללים בשר חזיר, דגים שונים: זאבי נהרות, טרוטה (פורל), אלתית (סלמון), מאכלי ים, בשר ציד (בשר צבי, חזיר בר, או ארנבים), עופות, תרנגולאים, עגל, כבדי חזיר ועוד.
שומן המופק מגב חזיר משמש לעיתים קרובות בהכנה מאחר שיש לו טעם נייטרלי בדרך כלל.
המילה "נקניק" בצרפתית נגזרת מהמילה הלטינית למלח מאחר שהטכניקה להכנת נקניקיות ונקניקים כוללת הכנסה של בשר טחון או קצוץ עם מלח לתוך שפופרת עטיפה.
העטיפה עצמה יכולה להשתנות אך לרוב משתמשים בעטיפות העשויות ממקור מן החי, כמו מעי של כבש, חזיר או בקר.
בנוסף, משתמשים גם בקיבות ושלפוחיות של בעלי חיים, כמו גם בעטיפה מלאכותית אכילה המיוצרת מקולגן ותאית או מנייר צמחי.
עטיפות שאינן אכילות משמשות בעיקר לעיצוב צורה, לאחסון וליישון של הנקניקיות.
שתי הגרסאות העיקריות של נקניקיות הן טריות ומבושלות.
הגרסה הטרייה מבוססת על ייצור בשר גולמי המוכנס לעטיפה ומבושל במועד מאוחר יותר, ואילו נקניקיות מבושלות מחוממות במהלך הייצור ומוכנות לאכילה בתום הייצור.
פטה וטרינים מבושלים לעיתים קרובות בתוך מאפה (במעטה של בצק למשל) או במכל חרס.
גם מכל החרס עצמו וגם המנה במקור מכונים "טרין".
התיבול חשוב, מכיוון שמאכלים אלו מוגשים בדרך כלל קרים, מה שמחליש את עצימות את הטעמים.
למלח יש כמה מטרות עיקריות בתהליך שימור המזון במטבח השרקוטרי.
תהליך זה כרוך בתנועת מים מחוץ לקרומי התאים, אשר בתורם סופגים מחדש את המים המלוחים לתא.
תהליך זה מסייע להרס פתוגנים מזיקים.
התייבשות, כלומר המלח מושך עודפי מים מהחלבון, מה שמסייע להארכת חיי המדף של המוצר מאחר שיש בו פחות לחות מה שמקטין את הסיכוי לצמיחה של חיידקים.
תסיסה, בה המלח מסייע לעצירת תהליך התסיסה שאחרת היה מפרק את הבשר לחלוטין.
סיוע בדנטורציה של חלבונים, בדומה להשפעות הבישול.
נקניקיות מותססות נוצרות על ידי המלחת בשר קצוץ או טחון כדי להסיר לחות, תוך מתן אפשרות לחיידקים מועילים לפרק סוכרים למולקולות טעם.
מיני חיידקים שונים, מפרקים סוכרים אלו כדי לייצר חומצה לקטית, שאינה משפיעה רק על טעם הנקניקייה, אלא גם מורידה את רמת ה-pH מ־6.0 ל־4.5-5.0, ומונעת צמיחה של חיידקים העלולים לקלקל את הנקניקייה.
השפעות אלה מועצמות בתהליך הייבוש.
"שרק תחייך" הוא סינגל שהוקלט על ידי הזמרת-יוצרת הישראלית יובל דיין.
השיר יצא לאור ב-24 באוגוסט 2020, על ידי חברות התקליטים אן-אם-סי יונייטד אנטרטיינמנט בע"מ וארומה מיוזיק, כסינגל שלא מתוך אלבום.
השיר הגיע למקום הראשון במצעד הרשמי של גלגלצ.
השיר נכתב על ידי יובל דיין ואבי אוחיון והופק על ידי מתן דרור.
בישראל היום פורסם כי "השיר יצא בעקבות מגפת הקורונה" וכי הוא "שיר שיש בו, מבחינתה (של יובל דיין), הרבה מהתובנות החדשות שהביאה איתה המגפה".
בנוסף, היא סיפרה כי "בהתחלה הייתי בלחץ גדול של מה הולך להיות איתנו.
לקראת פסח תכננתי להתחדש ולהחליף את כל הציוד של האולפן הביתי שלי, ופתאום הכל נעצר.
זה שלח אותי פנימה, כתבתי שירים וזה הפך לתקופה של יצירה", וכי "השיעור הגדול הזה שלמדתי על צניעות ועל היכולת להסתפק במה שיש - נמצא בשיר 'שרק תחייך'".
בראיון לערוץ 7, אמרה דיין כי "אחד השירים החדשים שלי שאני הכי אוהבת הוא 'שרק תחייך'".
על החיבור עם שותפה לכתיבת השיר אבי אוחיון, סיפרה דיין: "ניסינו להעביר תחושה שהכל כבר נמצא ממש כאן לידינו, הפרטים הקטנים הם אלה שהופכים את התמונה לשלמה.
אבי אוחיון הוא יוצר אדיר שיודע להעביר הרבה בפשטות, ואני שמחה ומתרגשת לשתף איתו פעולה לראשונה".
הווידאו קליפ הרשמי של השיר פורסם ב-24 באוגוסט 2020. במהלך הקליפ, ביקרה דיין בחתונות בהפתעה.
בתחילת הקליפ, מופיע הכיתוב "קיץ 2020" ובהמשך ניתן לראותה, כשהיא מנגנת בגיטרה.
בהמשך, מופיעות הסצנות בהן ניתן לראות אותה כשהיא מבקרת בחתונות שונות.
דיין אמרה כי "הרעיון לקליפ הגיע אחרי הרבה מאוד פניות שקיבלתי להגיע לשיר בחופות מזוגות שנדחתה להם החתונה, והרגשתי שזאת הדרך הטובה והמרגשת ביותר לשמח אותם".
נכון ליולי 2024, מונה הצפיות של הקליפ עומד על למעלה מ-44 מיליון צפיות.
דודי פטימר ממעריב אונליין העניק לשיר ביקורת חיובית: "בפשטות וברכות מגישה יובל דיין את 'שרק תחייך' – בלדה אותה כתבה והלחינה יחד עם אבי אוחיון.
נאיביות מתוקה, אופטימיות והתמקדות בחשיבות הדברים הקטנים, מקבלות משנה תוקף בשיר אותו מבצעת דיין ברוך קולה המלטף, שמצליח להפיג לכמה רגעים את המתח בתקופה טרופה זו, ולהעלות חיוך על השפתיים (ובתוך הלב).
הזמר הישראלי אייל גולן הוציא גרסת כיסוי רשמית לשיר.
מדינהתאריך יציאהפורמטחברת תקליטיםמקורעולם24 באוגוסט 2020הזרמת מוזיקה • הורדה דיגיטליתNMC • ארומה מיוזיק
שרצים הם מזיקים שהפיצו מחלות או השמידו יבולים או בעלי חיים.
מכיוון שהמונח מוגדר ביחס לפעילות אנושית, המינים הנכללים משתנים לפי האזור.
המונח נובע מהמילה הלטינית vermis (worm - תולעת), ובמקור שימש לפגית דמוית תולעת של חרקים מסוימים, שרבים מהם שורצים מזון.
המונח "שרצים" מתייחס למגוון רחב של אורגניזמים, כולל מכרסמים, תיקנים, טרמיטים, פשפשים, יתושים, חמוסים, מצנחים, סבלים, חולדות ולעיתים גם שועלים.
מבחינה היסטורית, במאה ה-16 וה-17, הביטוי שימש גם ככינוי גנאי הקשור לקבוצות אנשים שבדרך כלל נגועות בשרצים, כלומר קבצנים ונוודים, ובאופן כללי יותר עניים.
מכרסמים וחרקים נושאי מחלות הם המקרים הרגילים, אך המונח מוחל גם על בעלי חיים גדולים יותר - במיוחד טורפים קטנים - בדרך כלל משום שהם צורכים משאבים שבני אדם רואים בהם, כמו בעלי חיים וגידולים.
לדוגמה: ציפורים שאוכלות יבולי דגנים ופירות.
העורב האמריקאי (Corvus brachyrhynchos), שנוא על ידי החקלאים בגלל מניעת יבול.
יונים, שהוכנסו באופן נרחב בסביבות עירוניות, נחשבות לעיתים גם לשרצים.
זנים מסוימים של נחשים וארכנידים עשויים להיחשב גם לשרצים.
כל מין יכול להתפתח לשרצים אם יכנסו אותו לאזור שיש בו תנאי מחיה נוחים ומעט טורפים טבעיים.
במקרים כאלה הם נתפסים כמין פולשני ובני אדם לעיתים קרובות בוחרים למלא את תפקיד הטורף כדי להגביל את הסכנה לסביבה.
דוגמאות לשרצים כוללות עזים באיי גלאפגוס, ארנבים באוסטרליה או חתולים באיי הנסיך אדוארד.
חולדות, עכברים ותיקנים הם שרצים עירוניים ופרבריים נפוצים.
על פי "חוקי שרצים" של טיודור, יצורים רבים נתפסו כמתחרים על תוצרת הכפר, ופרסים שולמו על ידי הקהילה עבור פגריהם.
הכרזת הדיה האדומה כשרץ הובילה לדעיכתה עד כדי הכחדה בבריטניה עד המאה ה-20. עם זאת, הדיה האדומה הוחזרה מאז לחלק גדול מסקוטלנד ולרוב אנגליה וויילס על ידי מיקומם הטרנספורטיבי של זוגות רבייה מאזורים אחרים באירופה.
שרקד (בהונגרית: Sarkad) היא עיר בנפת שרקד שבמחוז בקש בדרום מזרח הונגריה.
עד לשואה הייתה בה קהילה יהודית ובמקום עדיין קיים בית קברות יהודי.
כמו יישובים רבים באירופה גם בשרקד מספר התושבים נמצא בירידה.
שרקד הפכה לעיר רשמית ב-1 במרץ 1989.
יהודים הגיעו לשרקד במחצית הראשונה של המאה ה-19 בהזמנתו של בעל אחוזה שביקש לעודד את המסחר והמלאכה במקום.
היהודים עסקו בשיווק מוצרים חקלאיים, במלאכה ורבים מהם עבדו בבית החרושת לסוכר במקום.
הקהילה התארגנה באופן רשמי בשנת 1840, במסגרת זו הוקמו בית כנסת, "תלמוד תורה" ובית ספר.
בשנת 1862 נחנך בית כנסת גדול ומפואר.
בזמן הקרע ביהדות הונגריה בקונגרס יהודי הונגריה, הצטרפה הקהילה לזרם הקהילות האורתודוקסיות.
בשנת 1885 סופחו אליה יהודים מכמה יישובים קטנים בסביבה.
במאי 1944, לאחר כניסת הצבא הגרמני להונגריה, השתלטו על העיירה חברי תנועת "צלב החץ" הפאשיסטית והסיתו נגד היהודים.
באותו חודש נכלאו יהודי שרקד בגטו וב-10 ביוני 1944 שולחו למחנה ההשמדה אושוויץ.
לאחר המלחמה חזרו כמה ניצולים מאושוויץ וכמה עשרות יהודים שבו מהמחנות לעבודות כפייה וחיי הקהילה חודשו.
למרות הפגנות אלימות נגד היהודים, שנערכו בעיירה בשנת 1946, נשארו רוב היהודים במקום.
בשנת 1948 הקימו אנדרטה לזכר 159 יהודי שרקד שניספו בשואה.
בדף הקהילה של שרקד נכתב כי בשנת 1944 יש בקהילה 134 חברים ורב הקהילה הוא הרב מנו גרוס.
דיולה פייר (במקור עד 1898 וייס, 1868 – 1936) היה יהודי-הונגרי רופא עיניים, רופא ראשי ומנהל מחלקה בבית חולים.
שרקדקרסטור (בהונגרית: Sarkadkeresztúr) הוא כפר בנפת שרקד שבמחוז בקש בדרום מזרח הונגריה.
כמו יישובים רבים באירופה גם מספר התושבים בשרקדקרסטור נמצא בירידה.
יהודים ישבו בשרקדקרסטור במאה ה-19, היה להם בית כנסת ובית הקברות.
עד השואה, כל המשפחות היהודיות גורשו.
שי הורוביץ (נולד ב-28 בנובמבר 1995), הידוע בשם הבמה שְׁרֶק (או באנגלית: ShrekDiMC) הוא ראפר וזמר ישראלי, חבר לשעבר בצמד "שרק וצוקוש".
הורוביץ גדל ביישוב שערי תקווה שבשומרון למשפחה דתית לאומית.
הוא החל ליצור מוזיקה בגיל 14. החל משנת 2016 העלה קטעי ראפ שלו ליוטיוב, בהם לעיתים אירח את חבריו.
בהמשך הצטרף להרכב "כנען מיוזיק גרופ", לצד הראפרים דראפט ו-SXL, ונהג להשתתף באירועי באטל ראפ לצד ראפרים נוספים מסצנת ההיפ הופ הישראלי.
בשנת 2018 חבר לראפר צוקוש, תחת הצמד "שרק וצוקוש", והוציאו את סינגל הבכורה שלהם, "בראש שלי".
באוגוסט 2019 יצא אלבום הבכורה שלהם, "בראש שלי", בחברת התקליטים של הראפר סאבלימינל, "תאקט רקורדס".
בשנת 2021 הודיעו על פירוק הצמד.
לאחר הפירוק, השתתף שרק באלבום הבכורה של צוקוש, "שלם", בשיר "רוקסטאר".
ביולי 2022 הוציא את סינגל הסולו הראשון שלו לאחר פירוק הצמד, "רילקסי", ובספטמבר אותה השנה הוציא את אלבום הבכורה שלו, "ראפרטואר", שהופק במלואו על ידי חברו לצמד לשעבר צוקוש.
עוד באותו החודש, התארח באלבומו השני של צוקוש, "ילד זין", בשיר "חרטא".
בהמשך השנה יצא אלבומו השני, "רילקסי".
באלבום משתתפים אופק אדנק, ביג סאזו, לירון דהן, רון נשר, צוקוש ומיכאל סוויסה.
ב-12 במרץ 2023 שרק ביצע קאבר לשיר של שבק"ס "נופל וקם" ביחד עם דילן דרור לתרומת הקהילה.
ב-3 באוגוסט 2023 הוציא את הסינגל "חייאתי" עם רואי אדם, שהגיע למקום ה-54 במצעד "היטליסט" של מאקו.
ב-26 באוקטובר 2023 יצא השיר "תרקוד לנצח" שכתב עבור הזמר הישראלי עומר אדם והרכב הטראנס הפסיכדלי הישראלי אינפקטד מאשרום.
השיר יצא בצל מלחמת חרבות ברזל והוקדש לזכר נרצחי הטבח בפסטיבל נובה.
ב-27 בנובמבר 2023, עומר אדם ושרק הוציאו יחד שיר חדש בשם "השמחה / מדברים על שלום", אותו הקדישו לזכרם של משה ואליעד אוחיון, שנהרגו במהלך שחילצו את תושבי אופקים במהלך טבח שבעה באוקטובר.
ב-18 בפברואר 2024 הוציא מיני-אלבום בשם "דמעות של גבר".
ב-16 באפריל הוציא בשיתוף עם אודיה ועומר אדם את השיר "צמוד צמוד".
ב-9 במאי של אותה השנה יצא לאור אלבום האוסף "ישראל בידור – שרים למדינה", שם ביצע שרק את השיר "איזה דבר" לצד אלקנה מרציאנו.
ב-26 במאי הוציא שיר משותף עם עומר אדם בשם "ראיתי עולם".
בשנת 2024 נישא הורוביץ לשקד ביתן.
השניים גרים בפתח תקווה ולהם בן.
גדל כדתי ולמד בישיבת חב"ד בבני ברק.
הוא ספר תמונות מסוגות הקומדיה והפנטזיה שיצא לאור ב-1990. הספר נכתב ואויר על ידי הסופר והמאייר האמריקאי ויליאם סטייג, והוא עוסק בעוג ירוק ודוחה שעוזב את ביתו כדי לראות את העולם ובסופו של דבר מתחתן עם נסיכה מכוערת.
הספר שימש השראה לסרט "שרק" של דרימוורקס הנפשה, שהופק בהשראתו זיכיון בעל אותו שם.
בעברית יצא הספר בהוצאת עם עובד בתרגומו של אפרים סידון.
ויליאם סטייג היה קריקטוריסט בעיתון "הניו יורקר" מ-1930 עד שנות ה-60. בזמן זה הוא יצר יותר מ-1,600 קריקטורות וכונה "מלך הקריקטורות".
הוא החל לכתוב ספרי ילדים בגיל שישים ואחת.
ספריו נודעו בזכות השנינות של סטייג, שהופיעה גם בקריקטורות שלו, ובכך שעסקו ברובם בפרידות ואיחודים של בני משפחה.
האיורים של סטייג, שליוו את סיפוריו היו צבעוניים ונעשו בעזרת צבעי מים.
השם "שרק" הוא ליטון של המילה ביידיש 'שרעק', או 'שרעקלעך', שמשמעותה "פחד", "אימה" או "סיוט".
שרק הוא מפלצת דמוית עוג המתוארת כמכוערת, ירוקת עור, יורקת אש ולכאורה גם בלתי מנוצחת, שנהנה מלגרום לאחרים סבל.
הוריו מחליטים ששרק צריך לגרום לנזק אמיתי ולכן הם מסלקים אותו מהביצה בה הם גרים.
שרק נתקל במכשפה, שבתמורה לכינים הנדירות שלו מנבאת את עתידו: שרק יגיד את מילות הקסם "שטרודל תפוחים", וילקח על ידי חמור לטירה, בה ילחם באביר ולבסוף יתחתן עם נסיכה שתהיה יותר מכוערת ממנו.
שרק מתרגש ויוצא לדרכו, בה הוא פוגש איכר ואוכל את הפסיון שלו, אוכל ברק שמנסה לפגוע בו ומפיל דרקון באמצעות יריקת האש.
בזמן שהוא נח, שרק מתמודד עם סיוט בו הוא משתוקק שיהיו לו ילדים שיאהבו אותו.
שרק מתעורר ופוגש את חמור שלוקח אותו לטירה.
שרק מתעמת עם האביר השומר על הטירה, ולבסוף מעיף אותו באמצעות יריקת האש אל החפיר.
בתוך הטירה, שרק מבועת כאשר הוא חושב שהוא מוקף בצבא עוגים ירוקים כמוהו, אך הוא מגלה לבסוף שמדובר באולם מראות.
לבסוף שרק פוגש את הנסיכה, והם נדהמים מהכיעור אחד של השני.
הם מתחתנים וחיים "באימה עד עצם היום הזה, ומפחידים את כל מי שנקרה בדרכם".
הספר קיבל ביקורות חיוביות מהניו יורקר, מ-Publishers Weekly, מ"הניו יורק טיימס" ועוד על הסיפור המקורי והמעניין, על הלשון המחכימה ועל האיורים.
"וושינגטון פוסט" כתב שאמנם האיורים פשוטים יחסית, ושלא מדובר בעבודה הטובה ביותר של סטייג, אבל שהספר "כל כך מעניין ועליז שלא ניתן לסרב לו".
מספר מבקרים ציינו לשבח את העובדה שהספר משתמש בספרות העממית ובאגדות מוכרות, אך הופך אותן על פיהן.
זכה במספר פרסים לספרי ילדים, כולל "פרס בחירת ההורים" ופרסי "הספר המצחיק של השנה" ו"שורת הפתיחה הטובה ביותר" של Publishers Weekly.
ביקורת רטרוספקטיבית מ-2010 כתב ג'ק זייפס ב-Tor.com שהספר הוא דוגמה לשבירת המוסכמות של הספרות הישנה, דבר שיש בו פוטנציאל בעיבודים מודרניים לסיפורים ישנים.
זייפס ציין שהספר מעלה שאלות לגבי מקור הרוע והגדרתו, והשווה אותו לסיפור מעשה באחד שיצא ללמוד פחד, וראה בו אמירה על זרות ומהגרים באמריקה.
סטיבן ספילברג רכש את הזכויות לספר ב-1991, ותכנן להפיק סרט הנפשה בכיכובם של ביל מארי וסטיב מרטין.
תכנון זה לא יצא לפועל ודרימוורקס רכשו בסופו של דבר את הזכויות לספר תמורת כ-500,000 דולר והחלו להפיקו ב-1995. שרק יצא לאור ב-18 במאי 2001 בהנפשה ממוחשבת, בכיכובם של מייק מאיירס, אדי מרפי, קמרון דיאז וג'ון לית'גו.
הסרט זכה להצלחה ביקורתית ומסחרית וזכה בפרס האוסקר הראשון אי פעם לסרט המונפש הטוב ביותר.
בעקבות ההצלחה הופקו מספר סרטי המשך, הצגה בברודוויי המבוססת על הסיפור, וסרטי ספין-אוף.
למרות ההבדלים הרבים בין הספר ובין הסרט, אמר סטייג שהוא אהב את הסרט ושהוא הגדיל באופן משמעותי את המכירות של ספרו.
שרשרת הוא מושב חקלאי דתי בנגב הצפוני מערבי, השוכן מדרום לנתיבות, ומשתייך לארגון יישובי הפועל המזרחי.
המושב מהווה חלק מיישובי השרשרות יחד עם גבעולים, שיבולים, מלילות ומעגלים, ומשתייך למועצה האזורית שדות נגב.
המושב נוסד בשנת 1949 על ידי הסוכנות היהודית, ונקרא בשם שרשרת כדרך לציין את שרשרת המושבים הדתיים שתוכננה לקום באזור.
ואכן, לאחר הקמת שרשרת הוקמו עוד מושבים ומושב שרשרת כונה בתחילה שרשרת א', מושב שיבולים שהוקם אחריו כונה שרשרת ב, מושב מלילות כונה שרשרת ג' ומושב גבעולים שהוקם אחרון כונה שרשרת ד.
מאוחר יותר כל מושב קיבל שם: שיבולים, מלילות, גבעולים.
המתיישבים הראשונים במושב שרשרת, היו עולים צעירים מג'רבה ומדרום תוניסיה, שעברו הכשרה בקבוצת יבנה במשך כשנה.
בשנת 1949 (ה'תש"ט) הם הופנו לסוּמַרָה, שם ישב במקור המושב תקומה, שהוקם על ידי עולים מרומניה ומהונגריה בהקמת 11 הנקודות בנגב.
חברי תקומה שחיו במסגרת שיתופית קלטו אותם והמשיכו בהכשרתם החקלאית.
כדי להכשירם לקראת יסוד יישוב עולים חדש בנגב.
אולם הם היו מעטים והיה צורך בגיוס חברים נוספים.
לשם כך "איגוד המושבים" גייס מתיישבים נוספים מצפון אפריקה.
רב המושב הראשון, הרב נסים הכהן היה הרב הראשון בכל האזור.
הרב הגיע ארצה בשנת ה'תש"י, ובעקבותיו הגיעו משפחות נוספות מיוצאי תוניסיה, בניסיון להביא למקום אנשים בעלי אותם מנהגים ואורחות חיים.
אחר כך נבנו עוד צריפים עבור המושב, דרום-מזרחית לסומרה, ותוך זמן קצר הם אוכלסו.
בשנת 1951 עבר המושב מסומרה למקומו הנוכחי.
המושב הוקם תחילה כמושב שיתופי על 17 דונם אשר התחלקו בין החברים.
כיום שטחו הוא 6000 דונם, המתחלקים בין 62 משקים חקלאיים עצמאיים.
במושב מתגוררות כ-124 משפחות, רבות מהן מתפרנסות מחקלאות, ויש מעבודות חוץ.
הרב הכהן נפטר בשנת ה'תשל"ד, ובשנת ה'תשל"ו (1975) מונה במקומו הרב יצחק ברדא, עד לשנת ה'תשמ"ב.
אחריו מונה הרב חיים אמסלם, שלימים היה ח"כ מטעם ש"ס, ואחריו מונה הרב דוד ישעיה.
זמן מה לאחר עזיבת האחרון, מונה לתפקיד הרב שמואל צובירי, והוא מכהן בתפקיד למעלה מ-20 שנה.
במושב התגורר שמעון כלפה, ראש המועצה האזורית עזתה, שנקראת היום שדות נגב.
כלפה, שקודם לכן היה סגן ראש המועצה האזורית (בשלהי שנות ה-50 ובראשית שנות ה-60) כיהן כראש המועצה האזורית מ-1980 ועד לשנת 1998, לארבע קדנציות רצופות במשך 18 שנים.
הוא המשיך להתגורר במושב עד לפטירתו בשנת 2016. בשנת 2012 נבחר לראשות המועצה האזורית תמיר עידאן, שנבחר מאז לקדנציה נוספת, ואף הוא מתגורר במושב.
שרשרת או שלשלת היא אביזר גמיש הבנוי מרצף של חוליות קשיחות המחוברות ברצף.
השרשרת משמשת כאמצעי לקשירה (וכבילה), אמצעי הנעה ולקישוט.
בתחומים שונים משמש המונח "שרשרת" בהשאלה כמילה נרדפת ל"רצף".
טיפוס נפוץ של שרשרת משמש בכלי תחבורה דו גלגליים כדוגמת אופניים ואופנועים ובמכונות תעשייתיות.
בכלי הרכב הדו גלגליים משמשת השרשרת להעברת כוח ההנעה אל הגלגל האחורי.
השרשרת מורכבת ממיסבים גליליים (הדומים למיסב כדורי), והיא עשויה בדרך כלל ממתכת.
לעיתים השרשרת מכילה חומר שימון המשמן באופן קבוע את המיסבים בחומרי סיכה כדי למנוע החלדה (טיפוס שרשרת זה מכונה O-Ring).
שרשרת היא גם תכשיט בצורת חוט הנענד מסביב לצוואר.
שרשראות כאלה נוצרות לעיתים קרובות על ידי שרשרת מתכת ועליה תכשיטים.
שרשראות אחרות עשויות מבד ארוג.
קישוטים נפוצים לשרשראות הם חרוזים או תכשיטים העשויים מאבני חן צבעוניות, עץ מגולף או מלוטש, זכוכית צבעונית, נוצות, צדפים, אלמוגים ועוד.
קישוט מרכזי יחיד נקרא "תליון".
תליון נפתח המשמש לשמירת חפצים קטנים, בעיקר תמונה או זוג תמונות, נקרא "משכית".
תליון שמייחסים לו כוחות סגוליים נקרא "קמע".
שרשיר תחמושת הוא שורת תרמילים המחוברים זה לזה באמצעות חוליות מתכת או בד.
את השרשיר מחברים לכלי ירייה, בעיקר למקלעים ולתת-מקלעים.
בכלי נשק מסוימים מחובר השרשיר דרך קבע לנשק עצמו.